Muzrabbek madrasasi. Muzrabbek madrasasi Mehtar Shafi' guzarida joylashgan bo‘lib, Silahxona darvozasidan kirib kelishda, 9 hujradan iborat bo‘lgan. Tarixi. Madrasa faoliyatiga doir uchta hujjat aniqlandi. Qozikalon Mir Badriddin arznomasida Mehtar anbar guzari masjidi hujralari mudarrisi mulla Juma Muzrabboy madrasasida mulla Zokirning bo‘sh qolgan o‘rniga o‘tkazilayotganini ma'lum qilgan. Maoshi 7 tilla bo‘lgan. Boshqa hujjatda Muzrabbek madrasasi mudarrisi mulla Jumakeldi Sayyid Aminboy madrasasiga o‘tkazilayotgani ta'kidlangan. Uning o‘rniga Xalifa Xudoydod madrasasidan mulla Ibrohim kelgan. Maoshi 8 tilla. Bemor talabalar ro‘yxatida Xudoynazar Balxiy va Qamariddin Andhuyiy rishta kasaliga chalingani qayd etilgan.